গোদাগাড়ীর শীর্ষ মাদক সম্রাট কামরু গ্রেফতার
রাজশাহীর গোদাগাড়ীর শীর্ষ মাদক সম্রাট খ্যাত কামরুজ্জামান কামরুকে গ্রেফতার করা হয়েছে। কামরুর মাথার ওপর ঝুলছে ১৮ মামলা। তারপরও সে পুলিশের চোখ ফাঁকি দিয়ে দিব্যি মাদক ব্যবসা চালিয়ে যাচ্ছিল। অবশেষে সোমবার রাতে গোদাগাড়ীর রাজাবাড়ী এলাকায় বিক্রির সময় ১০০ গ্রাম হেরোইনসহ তাকে গ্রেফতার করে গোদাগাড়ী থানা পুলিশ।







গোদাগাড়ী থানার ওসি খায়রুল ইসলামের নেতৃত্বে পুলিশের একটি দল গোপন সংবাদের ভিত্তিতে তাকে গ্রেফতারে অভিযান চালায়। কামরুর স্ত্রী রোজিনাও দুর্ধর্ষ মাদক ব্যবসায়ী। এলাকায় রোজিনা বিন্দু মাসি নামে পরিচিত। একটি মাদকের মামলায় ১০ বছরের কারাদণ্ড ভোগ করছে রোজিনা।




পুলিশ ও এলাকাবাসী সূত্র জানায়, গোদাগাড়ীর কৃষ্ণবাটি গ্রামের জকি মণ্ডলের ছেলে কামরুজ্জামান কামরু ২০ বছর ধরে মাদক ব্যবসায় জড়িত। পুলিশ তাকে ৭ বার মাদকসহ গ্রেফতার করেছে। কিন্তু প্রতিবারই কিছুদিন পর জামিনে বেরিয়ে আবার এ ব্যবসায় লিপ্ত হয়েছে। তার বিরুদ্ধে রাজশাহীর গোদাগাড়ী, রাজপাড়া ও দেশের বিভিন্ন থানায় মোট ১৮টি মাদকের মামলা রয়েছে।

রাজশাহীর গোদাগাড়ীর শীর্ষ মাদক সম্রাট খ্যাত কামরুজ্জামান কামরুকে গ্রেফতার করা হয়েছে। কামরুর মাথার ওপর ঝুলছে ১৮ মামলা। তারপরও সে পুলিশের চোখ ফাঁকি দিয়ে দিব্যি মাদক ব্যবসা চালিয়ে যাচ্ছিল। অবশেষে সোমবার রাতে গোদাগাড়ীর রাজাবাড়ী এলাকায় বিক্রির সময় ১০০ গ্রাম হেরোইনসহ তাকে গ্রেফতার করে গোদাগাড়ী থানা পুলিশ।